<classify> Meneja wa Cheka, Juma Ndambile aliliambia gazeti hili kuwa bado anaendelea na mazungumzo na bondia wa nchi hiyo na nyingine na iwapo watakubaliana ataweka wazi jina na nchi atakayotokea.Alisema lengo ni kuandaa pambano la ubingwa wa dunia ni kuendelea kuunga mkono mchezo wa ngumi kwa kuwapa nafasi mabondia wa Tanzania kukuza viwango vyao.Nilimuahidi Cheka akishinda nitamuandalia pambano la ubingwa wa dunia, na sasa naendelea na mchakato kuhakikisha tunatimiza kile tulichokusudia katika kuweka mambo sawa, alisema.Alisema anataka bondia huyo kuishi maisha mazuri tofauti na watu wanavyomfikiria, lakini pia kuhakikisha anafaidi kipaji chake kupitia mapambano mbalimbali atakayoandaliwa.Kwa upande wa Cheka, alisema yuko tayari kwa pambano hilo na ataendelea kujifua kuhakikisha anauandaa mwili wake mapema ili yasije kumkuta ya ngumi nzito za bondia aliyecheza naye hivi karibuni Geard Ajetovic.Hivi karibuni Cheka alimshinda Ajetovic raia wa Serbia anayeishi Uingereza kwa pointi, lakini akikiri kuwa pambano hilo lilikuwa ni gumu kuliko yote aliyowahi kucheza kwa kuwa mpinzani wake alikuwa akipiga ngumi nzito.  <topic>: MICHEZO 